Oskar mükafatı (2018)
91-ci Oskar mükafatı — Kinematoqrafiya incəsənət və elm akademiyası tərəfindən 2018-ci ilin ən yaxşı filmlərini qeyd etmək üçün təqdim edilən və Hollivudun Dolbi teatrında baş tutan mükafatlandırma mərasimidir. Mərasim 24 fevral 2019-cu ildə baş tutmuşdur. Mərasim zamanı Akademiyanın 24 nominasiyada Akademiya mükafatı (Oskar mükafatı kimi məşhurdur) təqdim edilmişdir. Mərasim, ABŞ-nin ABC telekanalı tərəfindən canlı yayımlanmışdır. Həmçinin, 18 noyabr 2018-ci ildə Kinematoqrafiya incəsənət və elm akademiyasının təşkilatçılığı ilə, Hollywood and Highland Center əyləncə mərkəzinin Böyük bal zalında 10-cu Qubernator mükafatının təqdim edilmə mərasimi baş tutmuşdur.